Elisabeth Seip

Johanne Elisabeth Seip (født 1946) er en norsk arkitekt og professor emerita.

Seip er utdannet arkitekt fra Arkitektur- og designhøgskolen i Oslo (AHO) i 1969 og disputerte for dr.ing-graden i 2008 med avhandlingen «Brødre og søstre i arkitekturen – Ingeniøroffiserer og sivilarkitekter i Norge rundt 1800». Avhandling Elisabeth Seip i AHO Hun var professor II i arkitekturhistorie ved AHO fra 2008. Nytilsettinger ved AHO, 2008

Hun har vært generalsekretær i Fortidsminneforeningen, forskningsjef i Norsk institutt for kulturminneforskning  NIKU, første daglig leder for Norsk arkitekturmuseum 1980–1993 og sjef for Halden historiske Samlinger. Hun er også medstifter av International Confederation of Architectural Museums (ICAM).80 års omtale i Aftenposten 14. feb. 2026

Hennes bok om Christian Heinrich Grosch (2001) ble nominert til Brageprisen, med begrunnelsen: «Boken om Chr. H. Grosch er et verk om arkitekten som fortsatt preger viktige deler av Oslos byrom og står bak utallige kirkebygg over hele landet. Særlig interessant blir boken ved at den kopler arkitekturhistorien og den allmenne norgeshistorien. Slik belyser den samspillet mellom utviklingen av den nasjonale identitet og utførelsen av sentrale nasjonale bygg.»

Seip er også forfatter av første bind (av fem) i bokverket «Norsk Arkitektur», og skriver om perioden fra 1750 til 1850.

 Utvalgt bibliografi 
 Ta vare på Oslo!, 1978
 Norsk Arkitekturårbok for årene 1980–1993
 Norske arkitektmonografier, Universitetsforlaget, redaksjonsmedlem for årene 1982–1989
 Norsk kunstnerleksikon, redaksjonsmedlem og medforfatter, 1982–1986

 Christian Heinrich Grosch. Arkitekten som ga form til det nye Norge, redaktør og forfatter, Pax forlag, Oslo 2001 ISBN 978-82-530-3064-7
 Brødre og søstre i arkitekturen – Ingeniøroffiserer og sivilarkitekter i Norge rundt 1800, Arkitektur- og designhøgskolen i Oslo, Oslo 2008 ISBN 978-82-547-0215-4
 Norsk Arkitektur Bind 1: 1750–1850, Pax forlag, Oslo 2025 ISBN 978-82-530-4453-8

 Referanser 

 Eksterne lenker 



Kategori:Norske sakprosaforfattere
Kategori:Fortidsminneforeningen